31.10.2022
SL
Uradni list Evropske unije
C 418/49
Tožbena predloga Tožeča stranka Splošnemu sodišču predlaga, naj: — izpodbijano odločbo razveljavi v delu, v katerem je z njo razveljavljena odločba oddelka za ugovore na podlagi ugotovitve v odstavku 39 izpodbijane odločbe, da „[sta si] znaka [tožeče stranke in vlagatelja ugovora] na splošno podobna“; — EUIPO naloži plačilo stroškov, ki so nastali tožeči stranki.
Navajani tožbeni razlog — Kršitev člena 8(1)(b) Uredbe Evropskega parlamenta in Sveta (EU) 2017/1001 ter sodne prakse Sodišča Evropske unije.
Tožba, vložena 1. septembra 2022 – Carmeuse Holding/Komisija (Zadeva T-554/22) (2022/C 418/63) Jezik postopka: angleščina Stranki Tožeča stranka: Carmeuse Holding SRL (Brașov, Romunija) (zastopniki: S. Olaru, R. Ionescu, odvetnici, in R. Savin, odvetnik) Tožena stranka: Evropska komisija
Predlog Tožeča stranka Splošnemu sodišču predlaga, naj: — to tožbo za razglasitev ničnosti združi s tožbo, ki jo je vložila Carmeuse zoper sklep Komisije 2022/C 160/09 z dne 14. februarja 2022, ki je predmet zadeve T-385/22; — tožbo razglasi za dopustno in utemeljeno; — Sklep Komisije z dne 21. aprila 2022 o navodilih centralnemu administratorju evidence transakcij Evropske unije, da spremembe preglednic nacionalnih dodelitev za Bolgarijo, Češko, Dansko, Nemčijo, Estonijo, Irsko, Grčijo, Španijo, Francijo, Italijo, Ciper, Latvijo, Luksemburg, Madžarsko, Nizozemsko, Avstrijo, Poljsko, Portugalsko, Romunijo, Slovaško, Finsko in Švedsko vnese v evidenco transakcij Evropske unije (1) razglasi za ničen v delu, v katerem je dodeljeno napačno število brezplačnih pravic napravam Valea Mare-Pravăț, Fieni in Chiscadaga tožeče stranke, za leta 2021-2025, in — zmanjša število 5 444 brezplačnih dovoljenj za Carmeuse Holding SRL – naprava Valea Mare-Pravăț, ki se nahaja v Valea Mare-Pravăț, Romunija, ID 55 v evidenci Unije, za vsako od let 2021-2025; — zmanjša število 4 667 brezplačnih dovoljenj za Carmeuse Holding SRL – naprava Fieni, ki se nahaja v kraju Fieni, Romunija, ID 56 v evidenci Unije, za vsako od let 2021-2025; — zmanjša število 3 473 brezplačnih dovoljenj za Carmeuse Holding SRL – naprava Chiscadaga, ki se nahaja v kraju Chiscadaga, Romunija, ID 57 v evidenci Unije, za vsako od let 2021-2025; — toženi stranki naloži plačilo stroškov, ki so tožeči stranki nastali v tem postopku; — sprejme ostale potrebne ukrepe.